На основу члана 58. Став 1. тачка 14. Статута општине Житиште (Службени лист општине Житиште број 34/2013- пречишћен текст ) Председник општине Житиште расписује следећи

**О Г Л А С**

**ЗА ДАВАЊЕ У ЗАКУП**

**ПОЉОПРИВРЕДНОГ ЗЕМЉИШТА У ЈАВНОЈ СВОЈИНИ**

**ОПШТИНЕ ЖИТИШТЕ**

**I**

 Расписује се оглас за давање у закуп пољопривредног земљишта у грађевинском реону у јавној својини општине Житиште.

 Издавање у закуп спровешће се путем јавног надметања.

**II**

 Подаци о пољопривредном земљишту које се даје у закуп, као и почетна цена закупа за сваку парцелу која је предмет закупа дати су у следећој табели:

|  |  |  |  |  |  |  |
| --- | --- | --- | --- | --- | --- | --- |
| **Ред.бр.** | **Лист непокретности бр.** | **Катастарска општина** | **Број парцеле** | **Површина (ха)** | **Култура и класа** | **Почетна цена****дин/ха - годишње** |
| 1. | 2387 | Житиште | 1783 | 15,0230 | Њ-1 | 34.000,00 |
| 2. | 1027 | Честерег | 943 |  2,2195 | Њ-6 | 20.078,00 |
| 3. | 1027 | Честерег | 968 |  5,0422 | Њ-5 | 22.308,00 |
| 4. | 1027 | Честерег | 533 |  1,5608 | Л-1 | 18.071,00 |

**Парцела број 533 К.О. Честерег даје се искључиво за сенокос.**

**На наведеним површинама се не могу заснивати вишегодишњи засади.**

 **Пољопривредно земљиште се издаје у закуп на временски период од пет година.**

**III**

 Право учешћа на јавном надметању имају сва регистрована пољопривредна газдинства на територији општине Житиште под условом да имају измирена допеле обавезе по основу пореза, доприноса, накнада и других јавних прихода и изврше уплату депозита у износу од 20% од почетне цене.

Уз пријаву за учешће, пољопривредна газдинства достављају:

* Потврду о активном статусу пољопривредног газдинства издату од Министарства финансија – Управе за трезор – Филијале Зрењанина – Експозитуре Житиште;
* Фотокопију личне карте за физичка лица оносно Извод из АПР- за правна лица
* Потврду о измирености пореза, доприноса, накнада издату од стране Пореске управе – Филијала Зрењанин – Експозитура Житиште, као и потврду издату од стране локалне пореске администрације, одељење за финансије буџет и трезор општинске управе Житиште о измиреним обавезама према буџету Општине Житиште.

**IV**

 Јавно надметање ће спровести Комисија коју ће посебним решењем формирати Председник општине Житиште.

 Приликом подношења пријаве за јавно надметање обавезно је доставити доказ о уплата аванса у висини од 20% од висине почетне цене, која ће бити урачуната као уплата за закуп подн**о**сиоцу пријаве који понуди највишу цену закупа.

 Осталим подносиоцима пријаве уплаћен аванс ће бити враћен.

 У случају да се цена у току јавног надметања удвостручи у односу на почетну цене, јавно надметање се привремено обуставља, а Комисија одређује време да се изврши доплата учешћа до висине од 50% од највише понуђене цене.

 Са понуђачем који понуди највишу цену, закључиће се уговор са детаљно наведеним правима и обавезма уговорних страна.

**V**

 Oпштина Житиште има право једностраног раскида уговора у случају да се за неку од парцела која је предмет издавања у закуп појаве заинтересовани субјекти за изградњу привредних објеката.

 У зависности од момента раскида уговора, општина Житиште и закупац пољопривредног земљишта направиће посебан споразум везан за обавезе уговорних страна поводом уплаћене закупнине до тренутка раскида уговора.

 У случају из горњег става, све новчане обавезе ће се израчунати према средњем курсу евра по подацима Народне банке Србије, у тренутку плаћања.

 Као гарант плаћања закупац плаћа закупнину унапред за прву и последњу годину закупа.

**VI**

Овaj оглас објавити у „Службеном листу Општине Житиште“, на огласној табли Општинске управе Житиште и месним канцеларијама и на званичној веб презентацији општине Житиште.

**VII**

 Рок за подношење пријава је до 14.11.2016.(понедељак). Оглас објавити „Службеном листу општине Житиште“, на званичној интернет презентацији општине Житиште и огласној табли Општинске управе Житиште и огласним таблама месних канцеларија општинске управе Житиште.

 Јавно надметање ће бити одржано 16.11.2016. (среда) у великој сали општине Житиште са почетком у 10 часова. Најмањи лицитациони корак износи 500 рсд.

 Пријава за учешће на јавном надметању може се преузети у писарници Општинске управе Житиште, Цара Душана бр. 15, Житиште као и са званичне интернет странице општине Житиште (www.zitiste.org ).

Република Србија

Аутономна покрајина Војводина

Општина Житиште

ПРЕДСЕДНИК ОПШТИНЕ

Број :II-320-125/2016-1

Дана : 27.10.2016.

ЖИТИШТЕ ПРЕДСЕДНИК ОПШТИНЕ ЖИТИШТЕ

 Митар Вучуревићс.р**.**